

 Gradsko vijeće

KLASA:372-04/22-01/01

URBROJ:2186-16-02/1-22-2

Ludbreg, 26. rujna 2022. g. PRIJEDLOG

Na temelju članka 35. i 48. stavka 3. Zakona o lokalnoj i područnoj (regionalnoj) samoupravi (NN br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20) i članka 34. Statuta Grada Ludbrega („Službeni Vjesnik Varaždinske županije“, br. 12/2021.), Gradsko vijeće Grada Ludbrega na 13. sjednici održanoj 26. rujna 2022., donosi

# O D L U K U

**Članak 1.**

(1) **Prihvaća se ponuda ponuditelja: Slavko Blagaj**, Ludbreg, Ulica Frana Galovića 31, OIB:67409835859, od 28.03.2022. g., **za prodaju nekretnine na kojoj je izgrađena teniska dvorana u Ludbregu, Ulica Damira Hrastića – Dade 5, po ponuđenoj kupoprodajnoj cijeni od 1.250.000,00 kn** (jedan milijun dvjesto pedeset tisuća kuna), **tj. 165.903,51 EUR** po fiksnom tečaju konverzije od 7,53450**, i to**:

* **čkbr. 1096/8** – u Ulici I. Gundulića, zgrade od 749 m2, igralište od 1857 m2, ukupne površine od 2606 m2, upisana u zk.ul.br. 2769 k.o. Ludbreg.

(2) Odobrava se kupnja predmetne nekretnine **uz uvjet isplate kupoprodajne cijene tijekom proračunske godine 2022., 2023. i 2024. g., u rokovima dospijeća**:

1. **obrok** dospijeva **31.12.2022.**, u iznosu obroka od **300.000,00 kn** tj. **39.816,84** **EUR**
2. **obrok** dospijeva **31.04.2023.** u iznosu obroka od **39.816,84** **EUR**, tj. **300.000,00 kn**
3. **obrok** dospijeva **30.10.2023 .** u iznosu obroka od **39.816,84** **EUR**, tj. **300.000,00 kn**
4. **obrok** dospijeva **30.06.2024.** u iznosu obroka **46.452,98 EUR, tj. 350.000,00 kn**

**Članak 2.**

(1) Odobrava se kupnja nekretnine iz članka 1. ove Odluke, koja je u naravi teniska dvorana s uređenim okolišem, radi njene rekonstrukcije u višenamjensku sportsku dvoranu koja će prvenstveno služiti za održavanje nastave tjelesne kulture polaznika Srdnje škole Ludbreg, ali i svim ostalim korisnicima sportskih aktivnosti.

(2) Ponuđena kupoprodajna cijena iz članka 1. ove Odluke je prihvatljiva s obzirom da je Procjembenim elaboratom, od rujna 2022., Broj elaborata: E-04-09/2022, izrađen od tvrtke za vještačenje i projektiranje u građevinarstvu: VIP d.o.o., Varaždin, tržišna vrijednost nekretnine utvrđena u iznosu od 1.300.000,00 kn.

(3) Ova Odluka stupa na snagu danom donošenja.

 Predsjednik

 Gradskog vijeća

 Darko Jagić

**OBRAZLOŽENJE ODLUKE**

 Na zahtjev Grada Ludbrega, vlasnik teniske dvorane u Ludbregu, g. Slavko Blagaj iz Ludbrega, dana 28.03.2022. dostavio je ponudu za prodaju teniske dvorane s okolišem, tj. čkbr. 1096/8 ukupne površine od 2606 m2, u k.o. Ludbreg.

 Kupnjom ove nekretnine koja je u naravi teniska dvorana s uređenim okolišem, uz njenu rekonstrukciju u višenamjensku sportsku dvoranu, omogućilo bi se učenicima Srednje škole Ludbreg održavanje nastave tjelesne kulture jer se dvorana nalazi u neposrednoj blizini Srednje škole, ali bi se time dobili dodatni sportski prostori za sve ostale korisnike sportskih aktivnosti koji teško dolaze do slobodnih termina u školskoj sportskoj dvorani.

 Ponuđena kupoprodajna cijena u iznosu od 1.250.000,00 kn je prihvatljiva za Grad Ludbreg jer je niža u odnosu na procijenjenu tržišnu vrijednost od 1.300.000,00 kn od strane sudskog vještaka građevne struke.

 Nadalje, vlasniku nekretnine je prihvatljivo da se kupoprodajna cijena isplati kroz tri proračunske godine, tijekom 2022., 2023. i 2024., što Gradu Ludbregu omogućuje rasterećenje rashodovne strane Proračuna na duži period.

 Sukladno odredbama članka 37. Poslovnika Gradskog vijeća Grada Ludbrega (Službeni vjesnik Varaždinske županije broj 12/21), gradonačelnik Grada Ludbrega, kao ovlašteni predlagatelj, podnosi ovu Odluku na raspravu i usvajanje Gradskom vijeću Grada Ludbrega.